Dús László

Dús László (Zalaegerszeg, 1941. július 15. –) képzőművész. Az amerikai absztrakt expresszionizmus képviselője hazánkban nagyvonalú festőiséggel és kiegyensúlyozott,  konstruktivista kompozícióteremtéssel. Kötött szimbólumokkal nem terheli a nézőt, nagy szabadságot hagy az alkotónak és a befogadónak.

Életútja 

1956 és 1960 között Budapesten a képzőművészeti gimnáziumban tanult, Újvári Lajos tanítványa volt. 1960 és 1962 között Kmetty Jánosnál képezte magát tovább, majd felvételt nyert a Képzőművészeti Főiskolára, ahol Bernáth Aurél volt a mestere. 1967-ben végzett.

A főiskola után visszatért szülővárosába, ahol a város műtermet adott neki és a városi tanács művészeti programjának volt tanácsadója, és a helyi képzőművészeti csoportot vezette. Megalakította az egervári nyári művésztábort és több munkájáért díjat kapott.

Egy amerikai tanulmányút (1971) után nem sokkal, 1974-ben emigrált az Egyesült Államokba. Clevelandben telepedett le. Amerikai hatásra alakult ki az absztrakt expresszionizmus és Rauschenberg kollázs-technikája hatására saját stílusa, ez a különböző anyagokkal dolgozó, olykor figurális elemeket használó, de leginkább a faktúrák hatását felhasználó absztrakció. Amerikai sikereit és máig ható hírnevét - festmények mellett - egyedi grafikákkal, szitanyomatokkal, litográfiákkal és háromdimenziós művekkel szerezte. Karrierje ívét számos kiállítás jelzi Detroit, Washington D.C., Chicago, New York, Miami, Dallas, Oklahoma stb. legrangosabb kiállítóhelyein. Képei ott vannak a legfontosabb amerikai múzeumokban és kulturális intézményekben: Metropolitan Museum of Art, New York; Library of Congress, Washington D.C.; National Gallery of Fine Arts, Washington D.C.; The Smithsonian Institute, Washington D.C.; NASA Space Center, Houston; Detroit Institute of Arts.

Dús László a 90-es évek közepe óta rendszeres szereplője volt a nyugat-európai és a hazai művészeti szcénának. Jelentős egyéni kiállításai voltak német, olasz, francia és magyar galériákban, és számos csoportos kiállításon is szerepelt. 1999-ben hazatért és a Százados úti művésztelepen él.

Legfontosabb itthoni kiállításai: Csontváry Galéria (1995), Dorottya Galéria (2003), Szent István Király Múzeum (2003), Galéria IX (2005), AL Galéria (2006). Művei Magyarországon a Szépművészeti Múzeum és a székesfehérvári Szent István Király Múzeum gyűjteményében találhatók.

Kiállítások (válogatás)

 1971 Malvena Friedson Gallery (USA)
Göcseji Múzeum, Zalaegerszeg

 1972 Dürer Terem, Budapest
 1977-92 nyolc reprezentatív egyéni kiállítás a detroiti Park West Galleries égisze alatt
 1977-82 Contemporary Graphics Gallery, Cleveland (USA)
Modern Editions, New York (USA)

 1979-92 Artexpo, New York (USA)
 1992 Art Miami, Miami (USA)
 1993 Arte Fiora, Bologna (I)Nicole Galleries, Columbus (USA)
SAGA, Paris / AL Editions, Stuttgart (D)
Art Multiple, Düsseldorf (D)
AL Galerie Gerlinde Walz, Stuttgart (D)

 1994 Hotel Hilton, Budapest
National City Bank, Cleveland (USA)
Mecénás Galéria, Zalaegerszeg
Artexpo, Chicago (USA)
Színesnyomat kiállítás, Szekszárd

 1995 Baader-Melnick Gallery, Vail (USA)
Artexpo, Budapest
Vincze Papírmalom, Szentendre
Marcetti Gallery, Chicago (USA)
Csontváry Galéria, Budapest

 1996 Uitz Terem, Dunaújváros
Kávéház (The Gallery Cafe), New York (USA)
AL Galerie, Stuttgart (D)

 1999 AL Galerie, Frankfurt am Main (D)
 2000 Grafikai Biennálé, Miskolc
 2002 Grafikai Biennálé, Miskolc
Matrica Kiállítás, Budapest

 2003 Ernst Múzeum Dorottya Galéria, Budapest
Szent István Király Múzeum, Székesfehérvár)
Göcsej Múzeum, Zalaegerszeg

 2004 Bernáth Aurél Emlékház, Marcali
 2005 Galéria IX, Budapest
 2006 AL Galéria, Budapest
 2007 Műteremkiállítás, Budapest
 2008 R-Collection, Chicago
 2009 Csoportos kiállítások
A T-Art Gyűjtemény grafikai symposiuma, Kortárs Galéria, Tatabánya, Szolnok
Fal. A Római Magyar Akadémia ösztöndíjasainak kiállítása, Róma
Zalából elszármazott képzőművészek tárlata, Zalaegerszeg
A Százados úti művésztelep bemutatója, Szentendre
 2010 89 Eufória, Tat Galéria, Budapest.
 2011 FUGA Budapesti Építészeti Központ, Budapest
Csoportos kiállítás: 100 éves a Százados úti művésztelep, Siklós

Albumok, képek 

 Dus. Clarion, Penna, 1978.
 Laszlo Dus. Scaglione, Southfield, 1980.
 Laszlo Dus. A Contemporary American Master. Southfield, 1990
 Art of Laszlo Dus. AL Galerie Gerlinde Walz, Stuttgart, 1993
 Laszlo Dus - Dús László. Mecénás Galéria, Zalaegerszeg, 1994
 Laszlo Dus: Goldberg Variations. Kunst Atelier International, Budapest, 1995
 Universes of Laszlo Dus. Alpha Presse, Frankfurt am Main, 1996
 Dus: Fotófestmények. Szent István Király Múzeum. Székesfehérvár, 2003
 Dus László: Jimmy Hendrix mellkép, színes nyomat. (KT tul.)

Díjai, elismerései
 1970 Nemzeti Művészeti Kiállítás, Belgrád. Különdíj
 1978 Országos rajz- és nyomat verseny, Oklahoma Art Center, I. díj
 1993 Rembrandt projekt, New York, I. díj
 1994 szekszárdi színes-nyomat kiállítás, különdíj
 2009 a Római Magyar Akadémia ösztöndíja

Források 

 Kortárs magyar művészeti lexikon. Budapest 1999.
 https://web.archive.org/web/20180804232007/http://duslaszlo.com/

1941-ben született személyek
Élő személyek
Magyar képzőművészek
Zalaegerszegiek
Magyar emigránsok az Amerikai Egyesült Államokban
A Széchenyi Irodalmi és Művészeti Akadémia tagjai